Birger Meling

Birger Solberg Meling (født 17. desember 1994) er en norsk fotballspiller som spiller for den franske klubben Stade Rennais FC.


== Karriere ==
Birger Meling startet spille fotball for Viking som seksåring. Fram til Meling var tolv-tretten år hadde han gjerne spilt en aldersklasse over sine jevnaldrende. Selv om han teknisk og taktisk var langt framme, førte sen fysisk utvikling til at han som syttenåring fikk innvilget en søknad om dispensasjon for å kunne spille ett år i aldersklassen under sine jevnaldrende. Da han begynte på videregående skole var han etter eget utsagn 140 cm høy og veide 36 kilo. 
Som 18-åring fikk han beskjed om at han ikke hadde noen karriere i Viking foran seg. For rekruttlaget fikk han to innhopp på til sammen ti minutter.Meling forberedte seg på å dra til USA for å spille fotball på college der da hans innsats under en treningskamp mot Wolverhampton imponerte speidere tilstrekkelig til at han ble tilbudt to ukers prøvespill for Middlesbrough. Prøvespillsperioden førte til tilbud om ettårskontrakt med klubben som da hadde seniorlaget sitt på andre nivå i den engelske ligaens divisjonshierarki. Det ble ett års spill for Middlesbroughs rekruttlag. Det høyere nivået på treningshverdagen han opplevde i engelsk fotball utviklet Meling seg mer robust. Uten tilbud om forlengelse av kontrakten, måtte han dra hjem igjen til Norge, men bedre rustet for profesjonell fotball enn før han dro.


=== Stabæk ===
Etter et prøvespill for Sandnes Ulf som ikke førte til kontraktstilbud, tok Meling kontakt med Lars Hjorth hos Stabæk. Etter prøvespill skrev han 11. august 2014 under kontrakt med Stabæk for halvannet år. Han fikk sin debut i Eliteserien for Stabæk mot Aalesund 21. september 2014. Uten å ha vært involvert med verken landslag på yngre aldersbestemte nivåer eller kretslag fikk han sesongen etter sin debut med flagget på brystet da han 16. juni spilte for Norges U21-landslag mot Bosnia Hercegovina. Kort tid senere scoret han sitt første mål i Eliteserien for Stabæk mot Strømsgodset 27. juni 2015.


=== Rosenborg ===
Meling ble 8. februar 2017 klar for Rosenborg. Kontrakten han skrev med Rosenborg hadde varighet på fire år.Den 11. februar 2017 fikk han sin debut for Rosenborg i treningskampen mot danske FC København.Den 23. april 2017 fikk han sin Eliteserie-debut for Rosenborg mot Aalesund.I sesongen 2017 var han med å vinne Eliteserien.Den 25. juli 2018 scoret han sitt første mål for Rosenborg mot Celtic.Den 26. august 2018 scoret han sitt første Eliteserie-mål for Rosenborg mot Strømsgodset.I sesongen 2018 var han med å vinne Eliteserien og Cupfinalen.


=== Nîmes ===
Den 6. juli 2020 skrev han under for den franske klubben Nîmes Olympique.Den 23. august 2020  fikk han sin Ligue 1-debut for Nîmes mot Brest. Han scoret også sitt første Ligue 1-mål for Nîmes i samme kamp.


=== Rennes ===
Den 20. juli 2021 skrev han under for den franske klubben Stade Rennais FC.


=== Landslaget ===
Den 30. mai 2017 ble han tatt ut i sin første landslagstropp for Norge i kampene mot Tsjekkia (10. juni) og Sverige (13. juni).Den 5. oktober 2017 fikk han sin første landskamp for Norge mot San Marino.Den 19. november 2018 var han med å vinne gruppen sin i divisjon C i Nations League, og av den grunn rykke opp til divisjon B.


== Meritter ==


==== Rosenborg ====
Seriemester Eliteserien: 2017, 2018
Norgesmester NM menn: 2018


== Referanser ==


== Eksterne lenker ==
(en) Birger Meling – FIFA 
(en) Birger Meling – UEFA 
(fr) Birger Meling – LÉquipe 
(en) Birger Meling – Transfermarkt 
(en) Birger Meling – national-football-teams.com 
(en) Birger Meling – WorldFootball.net 
(en) Birger Meling – FootballDatabase.eu 
(en) Birger Meling – Soccerway 
(en) Birger Meling – EU-Football.info 
(en) Birger Meling – PlaymakerStats.com 
Offisiell statistikk for Rosenborg Ballklub Birger Meling